L’avantprojecte de Llei de Turisme, Oci i Hospitalitat de la Comunitat Valenciana pretén aconseguir el màxim nivell d’excel·lència
16 de maig 2017

![](/media/kquo5pbl/67img-20170515-cuerpo1.jpg)  
  
L'alcalde de Sagunt, Quico Fernández, la regidora de Turisme, Natalia Antonino, i la diputada i regidora Teresa García, que ha participat en el projecte, van assistir ahir dilluns a la presentació de l'avantprojecte de Llei de Turisme, Oci i Hospitalitat de la Comunitat Valenciana, que regularà el sector turístic valencià.  
  
Es tracta d'una nova Llei, en la qual treballa el Consell amb representants del sector empresarial, d'universitats i de municipis valencians, que pretén assentar les bases d'una nova política turística que mire cap al futur, i impulse la competitivitat, la sostenibilitat i la participació, tal com va expressar el president de la Generalitat Valenciana, Ximo Puig, que va presentar el projecte.  
  
El text inclou nou compromisos amb la finalitat de garantir que la Comunitat Valenciana aconseguisca el màxim nivell d'excel·lència, de manera que es convertisca en una destinació turística de preferència. Entre els compromisos, destaca la sostenibilitat de l'entorn i el paisatge, una de les senyes d'identitat del territori valencià; l'hospitalitat d'una societat basada en la tradició i cultura d'acolliment; i la responsabilitat social, que persegueix un turisme ètic. A més, la Llei tracta d'impulsar la qualitat i la diversificació per a generar un producte turístic especialitzat. 

   
![](/media/ufnfpph3/68img-20170515-c2.jpg)  
  

En este sentit, l'alcalde de Sagunt, Quico Fernández, ha explicat que “**partim de la base que el turisme ja no és un acompanyant més de l'economia, sinó que és en si mateix un sector econòmic molt rellevant i que, en els últims anys especialment, està batent record de visitants, que ja suposa més d'un 14% en llocs de treball i el 13% del PIB. A més, la nostra és una comunitat autònoma on el turisme té un pes fonamental, i Sagunt és i ha de ser una peça clau**”.

A més, Quico Fernández ha assegurat que el desenvolupament del turisme, que suposa un dels eixos fonamentals de l'Equip de Govern des del principi de la seua legislatura, ja està donant els seus fruits. “**No es tracta només de rebre milions de turistes, sinó de fer-ho de manera raonable, tenint en compte els valors del territori, del paisatge o de la cordialitat, és a dir, que els que vinguen tinguen ganes de tornar perquè donem un producte de qualitat, i este és el nostre repte no solament en turisme. És per això que des del Govern i alguns ajuntaments estem treballant en esta línia**”, ha conclòs Fernández.

*   [](http://www.facebook.com/sharer.php?u=https://aytosagunto.es/va/actualitat/l-avantprojecte-de-llei-de-turisme-oci-i-hospitalitat-de-la-comunitat-valenciana-pretén-aconseguir-el-màxim-nivell-d-excel-lència/ "Facebook")
*   [](http://twitter.com/share?url=https://aytosagunto.es/va/actualitat/l-avantprojecte-de-llei-de-turisme-oci-i-hospitalitat-de-la-comunitat-valenciana-pretén-aconseguir-el-màxim-nivell-d-excel-lència/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-avantprojecte-de-llei-de-turisme-oci-i-hospitalitat-de-la-comunitat-valenciana-pretén-aconseguir-el-màxim-nivell-d-excel-lència/ "Linked In")
*   [](mailto:?body=https://aytosagunto.es/va/actualitat/l-avantprojecte-de-llei-de-turisme-oci-i-hospitalitat-de-la-comunitat-valenciana-pretén-aconseguir-el-màxim-nivell-d-excel-lència/)